दुनिया के 11वें नंबर के खिलाड़ी 23 वर्षीय श्रीकांत अब मंगलवार (16 अगस्त) को क्वार्टर फाइनल में दो बार के ओलंपिक चैम्पियन चीन के लिन डैन से भिड़ेंगे। श्रीकांत और योर्गेनसन के बीच आज (सोमवार, 15 अगस्त) रोमांचक मुकाबला देखने को मिला। योर्गेनसन ने पहले गेम में 3-1 की बढ़त बनाई लेकिन श्रीकांत ने वापसी करते हुए स्कोर 4-3 कर दिया। दोनों खिलाड़ियों ने एक दूसरे को कड़ी टक्कर दी। ब्रेक तक श्रीकांत 11-9 से आगे थे। भारतीय खिलाड़ी ने इसके बाद 17-14 की बढ़त बनाई।